שמואל נחמיאס

שמואל נחמיאס (נולד ב-19 באוקטובר 1954) הוא כדורסלן עבר ישראלי בגובה 1.96 מטרים, ששיחק בעמדת הפאוור פורוורד בהפועל תל אביב ובנבחרת ישראל.

ביוגרפיה 
שיחק בילדותו במחלקת הנוער של קבוצת הפועל תל אביב.

בעונת 1971/1972 הצטרף לקבוצה הבוגרת, ושיחק במדיה עד סיום עונת 1980/81, מלבד עונת 1976/77 שבה שיחק בהפועל גבעת ברנר, סה"כ שיחק בהפועל תל אביב במשך תשע עונות.

ב-10 בדצמבר 1979 היה מעורב בקטטה המונית במסגרת הדרבי שנערך במחזור ה-10 של הליגה הראשונה בכדורסל. בסיום המשחק, ירק על שחקן מכבי תל אביב אולסי פרי, לאחר שסבר כי האחרון ניסה לפגוע בו כאשר זרק אליו את כדור המשחק. בתגובה פרי וחברו לקבוצה ארל ויליאמס הסתערו על נחמיאס והפילו אותו לרצפה. שחקנים משתי הקבוצות מיהרו למהומה והחלו לחבוט זה בזה, כשכוחות המשטרה מפרידים לבסוף. בהמשך האירוע המשיכו שחקני מכבי תל אביב להתעמת עם אוהדי הפועל. בסיום האירוע, נחמיאס אשר סבל מפציעה בגולגולת, הורחק מארבעה משחקנים. אילו פרי וויליאמס הורחקו משישה.

בעונת 1981/82 עבר להפועל גליל עליון, ושיחק במדיה במשך שלוש עונות, עד לפרישתו בסיום עונת 1983/84.

נבחרת ישראל 
בשנת 1974 לקח חלק בזכיית הנבחרת הבוגרת במדליית הזהב בטורניר הכדורסל שנערך במשחקי אסיה שנערכו בטהראן שבאיראן, תחת המאמן אברהם חמו.

בשנת 1977 שיחק באליפות אירופה.

סטטיסטיקה
סה"כ נקודות בקריירה: 2,055

סה"כ משחקים בקריירה: 200

מקום ברשימת קלעי כל הזמנים: 160

עונות בליגה: 13

סה"כ נקודות בפלייאוף בקריירה: 213

סה"כ משחקי פלייאוף בקריירה: 20

מקום ברשימת קלעי כל הזמנים בפלייאוף: 163

קישורים חיצוניים

 כרטיס שחקן באתר מנהלת הליגה

הערות שוליים 

כדורסלני נבחרת ישראל
כדורסלני הפועל תל אביב
בוגרי גימנסיה הרצליה
ישראלים שנולדו ב-1954